
GAZTERIA ETA KIROLA SAILA



2022AN OIARTZUNGO KIROL KLUBEN ETA ELKARTEEN FUNTZIONAMENDU GASTUETARAKO ETA BERAIEN JARDUNA SUSTATZEKO DIRULAGUNTZAK  BANATZEKO OINARRI-ARAU ESPEZIFIKOAK


1. ARTIKULUA.- Xedea eta helburuak 

[bookmark: _ATARIKOA][bookmark: _Hlk514668853][bookmark: _Hlk513113933]Oinarri-arau hauen xedea hauxe da: 2022an zehar, Oiartzungo kirol-klub eta -elkarteen ohiko funtzionamendua garatzeko, kirol modalitate bakoitzaren denboraldiak hartzen duen aldiaren arabera, norgehiagoka prozeduraren bidez, dirulaguntzak banatzeko Oiartzungo udalaren dirulaguntzen oinarri arautzaileak ezartzea. 

Dirulaguntza hauetan kontuan izango da Oiartzungo Udalaren dirulaguntzak arautzen dituen Ordenantza, 2019-2021rako dirulaguntzen Plan Estrategikoa, eta 2005eko Berdintasun Legeak 3. tituluan jasotzen duena. Honen arabera, 16, 18.4, 23. eta 24.2 artikuluetako printzipio orokorrak Euskal Autonomia Erkidegoko herri-aginte guztiei aplikatuko zaizkie baita erakunde pribatuei ere, baldin eta Erkidegoko herri aginteetako batekin kontratuak edo lankidetza-hitzarmenak sinatzen badituzte, edo herri-aginte horiek emandako laguntzen edo dirulaguntzen onuradunak badira. 

Beraz, pertsona edo elkarte onuradunak aplikatzekoa zaion indarreko araudi guztia errespetatu beharko du; eta bereziki Emakumeen eta Gizonen Berdintasunerako 4/2005 Legea.

2. [bookmark: _Hlk513115639][bookmark: _Hlk513114314]ARTIKULUA.- Onuradunak eta parte-hartze baldintzak

[bookmark: _Hlk535321996]Oiartzungo Udalaren dirulaguntzak emateko Ordenantza Orokorrak ezartzen duenaz gain, oinarri espezifiko hauek arautzen dituzten dirulaguntzak, baldintza hauek betetzen dituzten Oiartzungo Kirol- klub eta -elkarteek eskatu ahal izango dituzte:
[bookmark: _Hlk514668964]
a) [bookmark: _Hlk535321975]Indarrean dagoen legeriaren arabera eratuta egotea eta Euskadiko Kirol Erakundeen Erregistroan (Eusko Jaurlaritza) inskribatuta egotea.
b) Identifikazio Fiskaleko Kodea edukitzea eta zerga-betebeharretan eta Gizarte Segurantzakoetan egunean egotea.
c) [bookmark: _Hlk535322154]Helbide soziala eta jardute eremua Oiartzunen edukitzea. Salbuespen gisa, Gazteria eta Kirol Sailak, jardute eremua Oiartzunen izanik, interesgarritzat jotzen dituen jarduerak eta proiektuak egiten dituzten klubak ere onartuko dira, nahiz eta egoitza Oiartzunen ez izan.
d) Gipuzkoako lurraldeko Eskola Kiroleko araudia betetzea. (125/2008 Foru Dekretua, uztailaren 1ekoa, Eskola Kirolari buruzkoa, eta 40-127/2021 Foru Agindua, ekainaren 21ekoa, 2021-2022 ikasturterako eskola-kiroleko jardueren programa onartzen dituztenak).
Ezin izango dute dirulaguntzarik jaso, indarrean den araudiari jarraiki, eskubide hori mugatuta edo ezabatuta duten pertsonek edo erakundeek. Halaber, ezin izango dute dirulaguntzarik eskuratu behin betiko ebazpen bidez eskubide hori ebazpenak erabakitako epean galtzera zigortutakoek ere, edo Dirulaguntzen 38/2003 Lege Orokorrak 13. artikuluan adierazitako beste edozein kasutan daudenek.

Ez zaie dirulaguntza emango ondorengo entitateei: 

· Elkarteak sexu-bereizkeriagatik zigor administratiboa edo penala jaso duenean. 

· Erakundeak edo entitateak bere helburuetan, onarpen-sisteman, funtzionamenduan, ibilbidean edo jardueretan emakumeen eta gizonen berdintasunaren printzipioaren aurkakoak diren edo argi eta garbi bereizkeriakoak diren kontuak edo alderdiak dituztenei. 

· Ezingo dute onuradun izaera eskuratu beren baitan gizon eta emakumeen presentzia eta parte-hartzea berdintasun egoeran gauzatzea galarazten duten elkarteek, salbu eta, sexu bakarreko kideek osatutako elkarteak izanik, helburu nagusia gizon eta emakumeen arteko berdintasuna lortzea edo emakumezkoen nahiz gizonezkoen berariazko interes eta beharrak sustatzea dutelarik. 

Ondorengo kirol modalitate, kirol-klub eta elkarteak deialdi honetatik kanpo gelditzen dira:

· Mendizaletasuna, ehiza, arrantza eta zikloturismo modalitateek, modalitatearen barne estruktura eta praktika motaren ezaugarriak kontuan hartuta, antolatutako ekintzen arabera jasoko dituzte dirulaguntzak eta dirulaguntza lerro honetan ez dute parte hartzerik izango.
· [bookmark: _Hlk513114595]Oarsoaldeako kirol koordinazio mahaian hartutako akordioen ondorioz trataera berezia izango duten eskualde izaera duten kirol-klub eta -elkarteak, beste trataera izango dutelarik.

3. [bookmark: _Hlk1463990]ARTIKULUA.- Diruz lagunduko ez diren gastuak

Ez da dirulaguntzarik emango honelako gastuetarako:
· Udal sail beraren edo beste udal sail baten berariazko eskumenekoak diren eta horien laguntza edo hitzarmen baten barruan sartzen diren gastuak.

· Dirulaguntza ematen den ekitaldi ekonomikoan ez, baizik eta beste batean gauzatuko diren gastuak.

4. [bookmark: _Hlk1645012]ARTIKULUA.- Dirulaguntzaren kontzeptuak eta irizpideak. Zenbatekoa. Gehieneko dirulaguntza eta aldaketak

[bookmark: _Hlk1645078][bookmark: _Hlk509226469]4.1 DIRULAGUNTZEN KONTZEPTUAK ETA IRIZPIDEAK

Oinarri hauetan zehaztutako ohiko kirol jarduerak diruz laguntzeko zehaztutako zenbateko guztia, epe barruan aurkeztutako eskaera guztiak kontutan hartuz, jarraian azaldutako kontzeptu eta irizpideen arabera banatuko dira:

1. KIROLARIAK: Federazioko kirol-lizentzia bakoitzeko

· Lizentzia bakoitzeko puntu 1 
· Emakume federazio lizentziak 0,5 puntu gehiago
· Oiartzuar herritarren lizentzia bakoitzeko puntu 1 gehiago
· 12-18 urte bitarteko kirolari bakoitzeko puntu 1 gehiago
· Aniztasun Funtzionala duen kirolari lizentzia bakoitzeko 10 puntu gehiago

Honako hauek ere hartuko dira federazioko lizentziatzat: infantil eta kadete kategorietako kirolarien lizentziak, baldin eskola-lehiaketetan kirol-klub gisa parte hartzen badute.

2. ENTRENATZAILEAK: Entrenatzaileen titulazio, euskara maila eta generoa

Kirol titulazioa:
· Jarduera fisikoaren eta kirolaren zientzietako lizentziatuduna edo graduatua edo 3. Maila (KEE(1)), Nazionala (edo baliokidea): 8 puntu
· Irakasle ikasketak heziketa fisikoa (kirol magisteritza) edo 2. Maila (KEE (1)), Lurraldekoa: 4 puntu
· Gorputz eta kirol ekintzen teknikaria (TAFYD) edo 1. Maila (KEE (1)), Monitorea: 2 puntu
· Gazte eta Kirola Plan (GKP) – 0. Maila edo eskola kiroleko titulazioa eta antzekoak: puntu 1
· Monitore titulugabea edo laguntzailea: 0 puntu  
 (1) Kirolaren Euskal Eskola

Euskara titulazioa: 
·  2. Maila (EGA edo baliokidea): 4 puntu
·  1. Maila (2. HE edo baliokidea): 2 puntu     
Genero irizpidea:
· Emakume entrenatzaile bakoitzeko: x1,5 puntu
3. ZUZENDARITZA: genero irizpidea

· Zuzendaritza parekidea izateagatik. Gehienez 10 puntu

4. MODALITATEAK: bereziki sustatutako modalitateak 

Bi lerro zehazten dira irizpide honetan:

1) Kirol-klub edo -elkarte berri edo bereziki sustatu beharrekoak. 

UKABen aurkezten diren proiektu guztietatik gehienez hiru aukeratuko dira eta ohiko dirulaguntzaz gain ondorengo puntuak gehituko zaizkie, UKABen onartutako denboralditik kontutan hartuta:

1. Aurreko denboraldia onartu bazen: 100 puntu
2. Orain dela 2 denboraldi onartu bazen: 50 puntu
3. Orain dela 3 denboraldi onartu bazen: 25 puntu
4. 4. denboralditik aurrera ez da puntuatuko

2) Herrian historikoki lotura berezia izan duten kirol modalitateak sustatzen dituzten kirol-klub edo -elkarteak, ondare kultural bat dutenak eta laguntzarik ezean kirol minoritarioak izanik desagerpenera joko luketenak: lizentzia bakoitzeko 4,5 puntu gehiago.

[bookmark: _Hlk1645144]Irizpide hauekin eskaera bakoitza baloratu ondoren, dagokion diru partidan gordetako dirua guztien artean proportzionalki banatuko da.


[bookmark: _Hlk1645816]4.2 ZENBATEKOA

[bookmark: _Hlk180233]Programa honen bidez deitutako dirulaguntzen zenbatekoa 54.000,00 euro izango da, 1102.481.341.00.02 2022 aurrekontu partidaren kargura. eta lehiaketa bitartez “Ohiko Kirol Jardueretarako dirulaguntza” kontu sailaren kontura finantzatuko da. 

[bookmark: _Hlk1645786]4.3 GEHIENEKO DIRULAGUNTZA ETA ALDAKETAK

Oinarri hauetan araututako dirulaguntzak bateragarriak izango dira edozein Administrazio edo erakunde publiko zein pribatuk xede berarekin emandako beste dirulaguntza, laguntza, diru-sarrera edo baliabiderekin.

Aurreko kasuan, onuradunak jakin bezain laster jakinarazi beharko dio organo emaileari dirulaguntza, laguntza, diru-sarrera edo baliabide horiek lortu izana, eta nolanahi ere, jasotako fondoei emandako aplikazioa justifikatu aurretik. 

Udalak emandako dirulaguntzen zenbatekoak ezin izango du inoiz, bakartuta zein beste dirulaguntza, laguntza, diru-sarrera edo baliabide batzuekin batera, erakunde onuradunak diruz lagunduta garatu beharreko jardueraren kostua gainditu.   

5. [bookmark: _Hlk1645972]ARTIKULUA.- Eskaerak aurkezteko lekua eta dokumentazioa

2. artikuluan zehaztutako baldintzak betetzen dituzten kirol -klub eta -elkarteek dirulaguntzak lortu nahi badituzte, modu telematikoan aurkeztu beharko dituzte eskaerak. Halaber, Administrazio Publikoen Administrazio Prozedura Erkidearen urriaren 1eko 39/2015 Legearen 16.4 artikuluan ezarritako edozein bitarteko erabilita aurkeztu ahal izango dira eskaerak.

Aurkeztu beharreko dokumentazioa:

a) Eskaera orri orokorra. (I. ERANSKINA)
b) Erakunde eskatzailearen pertsona arduradunaren edo ordezkariaren NANaren fotokopia. (1)
c) [bookmark: _Hlk515360107]Kirol -klub edo -elkartearen Identifikazio Fiskaleko Kodearen fotokopia. (1)
d) Entitatearen estatutuak. (1)
e) Euskadiko Kirol Erakundeen Erregistroan izena emanda egotearen egiaztagiriaren kopia. (1)
f) Kontu korrontearen titulartasunaren ziurtagiria. (1)
g) Araudi honek arautzen duen kirol jarduerari dagokion denboraldiko programaren txosten originala, erakundearen organo eskudunak onartuta. 
h) [bookmark: _Hlk515965596]Programaren gastuen (kontzeptua eta zenbatekoa) eta sarreren (jatorria eta zenbatekoa) aurrekontua. (II. ERANSKINA)
i) Zinpeko aitorpena, Gizarte segurantzaren betebeharren, zerga betebeharren eta beste dirulaguntzen ingurukoa. (III. ERANSKINA)
j) [bookmark: _Hlk535315386]Gipuzkoako lurraldeko Eskola Kirola araudia betetzen duen zinpeko aitorpena. (IV. ERANSKINA)
k) Ohiko jarduerarako Kirol Jarduera Eranskina (V. ERANSKINA)

OHARRA: Kirol modalitate bat baino gehiago izanez gero, gainontzeko modalitateentzako V.b ERANSKINA ere bete.
l) Kirolari federatuen zerrenda federazioak zigilatuta (izen-abizenak, jaiotze-data, sexua, kategoria…) edo dagozkien fitxak.
(1) Agiria aurreko urteetan aurkeztu bada eta geroztik aldaketarik egon ez bada, ez da berriro aurkeztu behar.
[bookmark: _Hlk1646122]
6. ARTIKULUA.- Akatsak zuzentzea eta dokumentazio osagarria aurkeztea

Eskaerak edo horrekin batera doan dokumentazioak ez baditu identifikazio datuak biltzen, akatsen bat badu edo zerbait falta bada, eskatzaileari eskatuko zaio 38/2003 dirulaguntzak arautzen dituen Lege Orokorrak eta Udal Ordenantza Orokorrak ezarritakoari jarraiki, hamar eguneko epean akats horiek zuzentzeko; eta adieraziko zaio ezen, hori egingo ez balu, eskaeran atzera egin duela ulertuko dela, aipatu legearen 23. artikuluan aurreikusitako moduan.

7. [bookmark: _Hlk1646148]ARTIKULUA.- Epeak

[bookmark: _Hlk93065717]Dirulaguntza eskaerak, 30 egun naturaleko epean aurkeztu behar dira, Gipuzkoako Aldizkari Ofizialean deialdi hau argitaratzen denetik zenbatzen hasita, 5. artikuluan deskribatutako agiriekin batera. 

8. [bookmark: _Hlk1646184][bookmark: _Hlk1646205]ARTIKULUA.- Beste dirulaguntzekin bateragarritasuna

Araudi honetako dirulaguntzak bateragarriak izango dira erakunde publiko edo pribatuek xede bererako eman ditzaketen bestelako dirulaguntzekin. Bateragarritasunari buruz sortu daitezkeen zalantzak argitzeko, Oiartzungo Udalaren dirulaguntzak emateko Ordenantza Orokorrak 14. artikuluan finkatzen dituen irizpideak jarraituko dira. 

9. [bookmark: _Hlk1646255]ARTIKULUA.- Emateko prozedura

Dirulaguntzak emateko prozedurak, Oiartzungo Udalaren dirulaguntzak arautzen dituen Ordenantzak IV. Tituluan (22-23 artikuluak) zehazten diren pausoak jarraituko ditu, bertan azaltzen diren baldintzekin:

· Kirol arloko teknikariak dirulaguntza eskariak ebaluatuko ditu.

· Txostena egin eta Gazteria eta Kirol Saileko Batzordera eramango du, honek txostena kontuan hartuta, bere iritzia eman eta behin-behineko proposamena luzatu dezan.

· Udal Osoko Bilkurak behin-behineko proposamena onartuko du, hamar eguneko epea eskainiz interesatuei alegazioak aurkezteko. Prozeduran pertsona interesdunek argudiatutakoak beste egintzarik, alegaziorik edo frogarik agertzen ez denean, entzunaldi-izapide hori bazter utzi ahal izango da. Kasu horretan, ebazpen-proposamena behin betikoa izango da.

· Aurkeztutako alegazioak (baleude) aztertu ondoren, behin betiko ebazpen-proposamena egingo da. Proposamen horrek dirulaguntzaren emakidarako proposatzen dituen eskatzaileen zerrenda eta zenbatekoa adierazi beharko ditu, bere ebaluazioa eta hori egiteko erabilitako balorazio-irizpideak adierazita, eta baita zer eskaera ez dituen aintzat hartu eta zer arrazoitan oinarritu den ere.

Udaleko iragarki taulan eta www.oiartzun.eus web orrian ere behin-behineko proposamenaren eta behin betiko ebazpenaren berri emango da.

Behin betiko ebazpena egiteko eta jakinarazteko gehieneko epea sei hilabetekoa da, 7. artikuluan zehazten den epetik kontatzen hasita. Epe hori ebazpena espreski jakinarazi gabe igarotakoan, pertsona edo erakunde eskatzaileek ezetsitzat jo ahal izango dituzte beren dirulaguntzarako eskaerak.
Behin betiko dirulaguntzaren jakinarazpena eman dela jakinarazi ondoren, ordainketa tramitatuko da. Eta kontuan izango dira, halaber, Oiartzungo Udalaren dirulaguntzei buruko Ordenantzaren VII. Tituluan aipatzen diren aspektu guztiak.

Ordainketa era honetan gauzatuko da:

· Dirulaguntzaren lehenengo zatia, %60a, gastuen konturako aurrerakin moduan, hura onartzen denean.

· Gainerako %40a, denboraldia amaitu ondoren, 11.1 JUSTIFIKATZEKO EPEA atalean zehaztutako datarako eta 11.2 JUSTIFIKATZEKO ERA atalean zehaztutako dokumentazioa aurkeztu ondoren.

10. [bookmark: _Hlk1646331]ARTIKULUA.- Onuradunen betebeharrak

Deialdi honetako dirulaguntzen onuradunek, Oiartzungo Udalaren dirulaguntzak arautzen dituen Ordenantzaren 6. artikuluak ezartzen dituen betebeharrak bete beharko dituzte.

Ordenantzaren 7., 8. eta 9. artikuluek, hizkuntza, berdintasun eta ingurumen irizpideen inguruan ezartzen dituzten betebeharrak bete beharko dituzte ere.

Aurretik aipatutakoez gain, kirol-klub eta -elkarte onuradunek honako hauek ere bete beharko dituzte:

a) Dirulaguntzak jaso ahal izateko ezinbestekoa izango da Udal Kirol Aholku Batzordeko (UKAB) aurreko denboraldiko bileretako %50era ordezkari baten asistentzia izana.

b) Klub onuradunak  indarrean dagoen kuotaren % 75eko hobaria bideratzeko konpromisoa hartuko du, kirol denboraldiaren indarraldian DSBE laguntza jasotzen dutela egiaztatzen duten familia unitateetako kideentzat, bertako jardueretan parte hartzeko, muga gutxienez plaza 1 izango delarik, 15 kirol lizentziako.

c) Diruz lagundutako edozein jardueraren antolatzaileak idatziz, ahoz edo irudi bidez eginiko iragarki guztietan Oiartzungo Udalaren laguntzaren berri eman beharko du, haren logotipoa txertatuz (ad.: weba, pankartak, ekipaian…). 

d) Parte hartzen duen lehiaketa ofizialetan lortutako emaitzen berri eman beharko du zehaztuko diren kanalen bitartez.


11. [bookmark: _Hlk1646376]ARTIKULUA.- Dirulaguntza justifikatzea

11.1 JUSTIFIKATZEKO EPEA

· Denboraldiko antolaketa dutenek 2022ko irailaren 30erako.
· Urteko antolaketa dutenek 2023ko urtarrilaren 31erako.

11.2 JUSTIFIKATZEKO ERA

Azaldutako epearen barnean eta Oiartzungo Udalaren dirulaguntzak arautzen dituen Ordenantzako VII tituluan zehazten dena jarraikiz, honako dokumentazioa aurkeztu beharko da:

a) [bookmark: _Hlk514758302]Eskaera orri orokorra (I. ERANSKINA)

b) Kirol memoria. (VI. ERANSKINA)

· Jarduerei buruzko memoria. Lortu dituzten emaitzei buruzko balantzea ere aurkeztuko da. (gizonezkoena eta emakumezkoena)
· Taldea osatzen duten gizonezkoei eta emakumezkoei buruzko kirol balantzea (sailkapenak, tituluak, selekziodunak…).
· Egin bada, egin diren komunikazio guztien ale bana erantsi.

c) Memoria ekonomikoa. (VII. ERANSKINA)

· Izandako diru-sarreren eta gastuen balantze orokorra (denboraldikoa edo urteko balantze orokorra, kasuak kasu).
· VII. ERANSKINA osatu, zehaztutako atal eta azpi-atalen arabera.
· Diruz lagundutako ekintzen gastuak osotara justifikatzen dituzten fakturen kopiak VII. ERANSKINEAN azaltzen den ordenaren arabera.
· Entitateak denboraldian izan dituen laguntzen eta dirulaguntzen kopia (hitzarmenak, GAO, EAO, …). 

[bookmark: _Hlk1646888]11.3 JUSTIFIKATZEKO DOKUMENTU BAIMENDUAK

Oiartzungo Udalaren dirulaguntzen ordenantza orokorreko I. eranskinean zehaztutako dokumentuak bakarrik onartuko dira dirulaguntza justifikatzeko.

12. [bookmark: _Hlk1646943]ARTIKULUA.- Dirulaguntza itzultzea

Deialdi honetako 11. artikuluak ezartzen duena betez, dirulaguntza eman deneko jardueraren gastuaren aurrekontuari dagokion gastua justifikatzen ez bada, dirulaguntza
osoa edo zati bat eta dagokion berandutze-interesa itzuli beharko da, Oiartzungo Udalaren dirulaguntzak arautzen dituen Ordenantzaren IX. Tituluak arautzen duen prozedura jarraituz.

13. [bookmark: _Hlk1646974][bookmark: _Hlk513116221]ARTIKULUA.- Araudi osagarria 

Oinarri-arau espezifiko hauetan berariaz jasotzen ez diren gai guztietan, deialdiaren oinarri-arau orokorretan xedatutakoari jarraituko zaio.

Halaber, Dirulaguntzei buruzko Udal Ordenantzari, Dirulaguntzen 38/2003 Lege Orokorrari eta bat datozen gainontzeko lege xedapenei jarraituko zaie.

